Pe cine ar prefera Nicușor Dan ca premier, dacă iese președinte. Ce spune despre rolul pe care îl va juca Georgescu de acum înainte
Nicușor Dan a declarat, sâmbătă la Digi24, întrebat pe cine ar prefera în funcția de premier, dacă va fi ales președinte, că are multă simpatie și considerație pentru Ilie Bolojan care a făcut lucruri importante ca primar, președinte de consiliul județean, cât și pentru că a limitat cheltuielile statului. Candidatul independent la prezidențiale i-a reproșat actualului șef al Guvernului că a tăiat bugetul pentru Capitală și a adăugat că nu are o mare iubire cu Marcel Ciolacu. El exclude ipoteza numirii lui George Simion ca prim-ministru.